# Töövõtuleping seksuaalvägivalla kriisiabikeskuse (SAK) ekspertteenus

**Sotsiaalkindlustusamet**, registrikood 70001975 (edaspidi nimetatud tellija), mida esindab põhimääruse alusel peadirektor Maret Maripuu

ja

\_\_\_\_\_\_\_\_\_\_, isikukood\_\_\_\_\_\_\_\_\_\_ (edaspidi nimetatud töövõtja),

(edaspidi nimetatud eraldi pool ning koos ja ühiselt nimetatud pooled),

sõlmisid käesoleva töövõtulepingu (edaspidi nimetatud leping) alljärgnevas:

# Lepingu ese

* 1. Lepinguga tellija tellib ning töövõtja kohustub tegema lepingu punktis 1.2 nimetatud tööd lepinguga kokkulepitud tingimustel ning korras (edaspidi nimetatud töö).
	2. Töövõtja poolt eksperdina lepingu raames teostatavad tööd on:
		1. Eksperdina toetada seksuaalvägivalla (edaspidi SV) ohvritele suunatud teenuste terviklikkust ja kvaliteeti nelja piirkonna tervishoiuasutustes Eestis (Pärnu Haigla, Lääne-Tallinna Keskhaigla, Ida-Viru Keskhaigla ja Tallinna Ülikooli kliinikum);
		2. Pakkuda eelnimetatud neljale tervishoiuasutustele tuge SV ohvritele teenuste pakkumisel, toetada seksuaalvägivalla kriisiabikeskuste (edaspidi SAK) meeskondade tööd ning arendada koostöös SKA seksuaalvägivalla ohvrite toetamise teenuse juhi (edaspidi teenuse juht) ja tervishoiuasutusega sobivat mudelit standardiseeritud, erialade vahelise abi pakkumiseks;
		3. Teha koostööd tervishoiuasutuse SAK koordinaatoritega, sh toetada teenuse pakkumist, koostöös personaliga analüüsida juhtumipõhiselt teenuse osutamise kitsaskohti, aidata parandada teenuse kvaliteeti. Anda meeskondadele regulaarselt töösoovitusi ja toetada läbipõlemise ennetamist.
		4. Anda seksuaalvägivalla ohvrite teenuse juhile sisendeid koolitusvajaduste välja selgitamiseks, osaleda koolituste planeerimisel ning vajadusel viia läbi koolitusi nii SAK meeskondadele kui koostööpartneritele, kaasates võimaluste piires muid spetsialiste;
		5. Anda seksuaalvägivalla ohvrite teenuse juhile sisendit statistiliste andmete kogumiseks ning teavitustegevuste planeerimiseks vastavalt teenuse juhiga kokku lepitud intervallile;
		6. Anda teenuse juhile SAK teenust pakkuvate tervishoiuasutuste poolset sisendit regulaarse infovahetuse tagamiseks ja tagasiside andmiseks võrgustikku kuuluvate multidistsiplinaarsete osapoolte vahel: Politsei- ja Piirivalveamet, sotsiaalministeerium, justiitsministeerium, prokuratuur, lastemaja, naiste tugikeskused – vastavalt tervishoiuasutuste vajadustele;
		7. Vahetada juhtumite kohta teavet osapoolte vahel (nt tagasiside meedikutele EKEI poolt kogutud analüüside, kirjeldatud vigastuste kohta); tagada regulaarne infovahetus ja tagasiside andmine Eesti Kohtuekspertiisi Instituudile (EKEI);
		8. Osaleda vajadusel võrgustikukohtumistel;
		9. Tõendmaterjali kogumise karbi sisu ja kohtumeditsiinilise tõendmaterjali kogumise metoodika parendamine koostöös EKEI-ga;
		10. Täita muid teenuse arendamise ja kvaliteedi tagamisega seotud seksuaalvägivalla ohvrite teenuse juhi poolt antud ülesandeid.
	3. Töövõtja tööde teostamise periood on 6 kuud.

# Töö üleandmine ja vastuvõtmine

* 1. Töö vastuvõtmine toimub tööde üleandmise-vastuvõtmise aktiga vastavalt lisale 1 iga kalendrikuu 10. kuupäevaks eelmisel kuul tehtud töö kohta. Tellija poolt allkirjastatud tööde üleandmise-vastuvõtmise akt on aluseks tasu maksmisel.

# Töövõtjale makstav tasu

* 1. Tellija tasub töövõtjale töö nõuetekohase teostamise eest tasu brutosummas **1000.00 eurot** ühes kalendrikuus. Tasu sisaldab kõiki kulusid sealhulgas intellektuaalomandiga seotud tasusid.
	2. Tellija tasub kõik seadusest tulenevad maksud ja maksed.
	3. Tasule ei rakendata maksuvabastust. Töövõtja on liitunud kogumispensioni II sambaga.
	4. Tellija maksab tasu töövõtja pangaarvele välja 14 (neljateistkümne) kalendripäeva jooksul pärast seda, kui pooled on allkirjastanud tööde ülendamise-vastuvõtmise akti.

# Poolte õigused ja kohustused

* 1. Töövõtja kohustub:
		1. teostama töö vastavalt lepingule, kehtivatele õigusaktidele ja tellija juhistele;
		2. järgima töö teostamisel ja korraldamisel tellija mõistlikke huve ja eesmärke ning kõiki tellija poolt antud seaduslikke juhiseid;
		3. viivitamata pöörduma tellija poole juhiste saamiseks, kui need on vajalikud töö teostamiseks;
		4. teavitama tellijat koheselt kõikidest asjaoludest, mis mõjutavad töövõtjapoolsete muude lepinguliste kohustuste täitmist;
		5. ilma eraldi kokkuleppeta teostama ka sellised toimingud, mis ei ole lepingus selgesõnaliselt ette nähtud, kuid mille tegemine on tavapäraselt vajalik lepingu kohaseks täitmiseks ja eesmärgi saavutamiseks ning mis olemuslikult kuuluvad töö teostamise juurde.
	2. Töövõtjal on õigus:
		1. nõuda tellijalt juhiseid, kui need on vajalikud töö teostamiseks;
		2. saada töö eest tasu vastavalt lepingule.
	3. Tellija kohustub:
		1. andma töövõtjale viivitamata juhiseid, kui need on vajalikud töö teostamiseks;
		2. maksma töövõtjale tasu vastavalt lepingule;
		3. teavitama töövõtjat koheselt kõikidest asjaoludest, mis mõjutavad tellijapoolsete lepinguliste kohustuste täitmist ning mille vastu on töövõtjal mõistlik huvi.
	4. Tellijal on õigus:
		1. igal ajal tutvuda töö käiguga, välja arvatud juhul, kui see segaks oluliselt töö teostamist;
		2. lepingu täitmise käigus valminud arvamust (või muud valminud tööd) kasutada oma äranägemise järgi.
	5. Pooled kohustuvad mitte avaldama lepingu sisu kolmandatele isikutele ilma teise poole kirjaliku nõusolekuta ega muud lepingu sõlmimise ja täitmise käigus teatavaks saanud juurdepääsupiiranguga teavet, konfidentsiaalset informatsiooni ja isikuandmeid vastavalt avaliku teabe seadusele ja isikuandmete kaitse seadusele.

# Poolte vastutus

* 1. Pooled vastutavad lepingus sätestatud kohustuste täitmata jätmise või mittenõuetekohase täitmise eest lepingus ettenähtud korras ja ulatuses.
	2. Juhul, kui töövõtja teostab töö mittenõuetekohaselt, on tellijal õigus vähendada töövõtja tasu töö eest. Juhul, kui töö on töövõtja poolt teostatud mittenõuetekohaselt, siis esitab tellija oma vastavad vastuväited töö üleandmise-vastuvõtmise aktis.

# Vääramatud jõud

* 1. Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures pooled on kohustatud rakendama kõiki meetmeid, et ära hoida teisele poolele kahju tekitamine ja tagada võimalikult suures ulatuses lepingu täitmine. Vääramatu jõu esinemine peab olema tõendatud selle poole poolt, kes soovib viidata nimetatud asjaoludele kui alusele, et vabaneda seadusest tulenevast ja/või lepingus sätestatud vastutusest endale lepinguga võetud kohustuste mittetäitmise või mittevastava täitmise eest.
	2. Vääramatu jõu esinemisest tuleb teist poolt viivitamatult kirjalikult informeerida.
	3. Vääramatu jõu esinemisel lepivad pooled kokku tähtaegade muutmises nimetatud asjaolude esinemise perioodi võrra.
1. **Autoriõigused**
	1. Kui lepingu täitmise käigus luuakse autoriõigusega kaitstavaid teoseid, siis lähevad selliste teoste autori varalised õigused üle tellijale. Autori isiklike õiguste osas, mis on oma olemuselt üleantavad, annab töövõtja tellijale tagasivõetamatu ainulitsentsi, mis kehtib kogu autoriõiguste kehtivuse aja. Töövõtja tagab, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks. Autori isiklikud õigused, sh õigus autorlusele ja autorinimele, kuuluvad töövõtjale ning tellija kohustub täitma autoriõiguse seadusest ja heast viitamise tavast tulenevaid nõudeid.
	2. Tellijal on pärast lepingu täitmise käigus loodud teose üleandmist õigus kasutada teost oma äranägemisel.
	3. Töövõtja kohustub talle töö eest maksmisele kuuluva tasu arvelt tasuma vajadusel kolmandatele isikutele tööga seotud autoritasud.

# Tellija poolne kontaktisik

* 1. Tellija kontaktisikuks töövõtjale vajaliku informatsiooni andmisel, tööde kvaliteedi kontrollimisel, tööde vastuvõtmisel ja tööde üleandmise-vastuvõtmise akti kinnitamisel on vägivallaohvrite arendusteenuste tiimijuht Andrea Kink, telefon 51927349, e-post andrea.kink @sotsiaalkindlustusamet.ee.

# Lepingu jõustumine ja lõppemine

* 1. Leping jõustub selle allkirjastamisest poolte poolt. Leping lõpeb poolte lepinguliste kohustuste täitmisel või muul alusel.
	2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma töövõtjale lepingu ülesütlemise kuupäevaks faktiliselt tehtud töö eest.
	3. Pooltel on kokkuleppel õigus lepingut korrata samadel tingimustel täiendavalt kuni 6 kuuks (alus RHS § 49 lg 5). Kokkulepe vormistatakse Lepingu lisana.

# Lõppsätted

* 1. Kõik lepingu muudatused jõustuvad pärast nende allakirjutamist mõlema poole poolt või poolte poolt kirjalikult määratud tähtajal.
	2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Juhul, kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras.
	3. Leping on koostatud ja allkirjastatud digitaalselt.

# Poolte kontaktandmed ja allkirjad

**Tellija Töövõtja**

(allkirjastatud digitaalselt) (allkirjastatud digitaalselt)

Maret Maripuu ........................................
peadirektor

Sotsiaalkindlustusamet
Paldiski mnt 80, 15092 Tallinn aadress

tel 640 8118 tel

e-post info@sotsiaalkindlustusamet.ee e-post

Lisa 1 töövõtulepingule nr

TÖÖDE ÜLEANDMISE-VASTUVÕTMISE AKT

/sõlmimise kuupäev/

Akt on koostatud /töövõtulepingu sõlmimise kuupäev/ töövõtulepingu nr .................. alusel selle kohta, et üleandja .................... andis üle ja vastuvõtja .................. võttis vastu järgmised tööd ajaperioodi eest ...................:

1. XXX arvet
2. XXX aruannet

Akti alusel kuulub väljamaksmisele ...... kuu eest summa eurot bruto summana. Tasu kuulub

väljamaksmisele 14 päeva jooksul alates akti digiallkirjastamisest järgmisele IBANile................

Akt säilitatakse digitaalselt dokumendihaldussüsteemis Delta.

Andis üle: Võttis vastu:

(allkirjastatud digitaalselt) (allkirjastatud digitaalselt)

Juures viibis:

(allkirjastatud digitaalselt)